Hoërskool Driehoek: BLF hou by rassistiese opmerkings - Solidariteit WêreldSolidariteit Wêreld
Tuis › Mediaverklarings › Hoërskool Driehoek: BLF hou by rassistiese opmerkings
Hoërskool Driehoek: BLF hou by rassistiese opmerkings
Solidariteit het vandag bevestig dat hy opponerende stukke van die Black First Land First (BLF) se president, Andile Mngxitama, ontvang het na aanleiding van die klag wat Solidariteit op 14 Februarie 2019 by die gelykheidshof teen dié party ingedien het.
Dié klag volg nadat die BLF-woordvoerder, Lindsay Maasdorp, die dood van vier leerlinge in die Driehoek-skoolramp gevier het en in effek gesê het dat die tragedie 'n gepaste straf is vir wit mense en hul kinders.
Van der Bijl voer aan dat die eedsverklaring vir die BLF 'n gulde geleentheid gebied het om die ouers van die slagoffers van die Driehoek-skoolramp om verskoning te vra vir sy uitlatings, maar die party het eerder van die geleentheid gebruik gemaak om verskonings te soek oor hoekom hy rassisties kan en mag wees. "Alhoewel ons vryheid van spraak ondersteun, het die BLF heeltemal te ver gegaan en is daar min twyfel in my gemoed dat hulle nié die oorgrote meerderheid van die Suid-Afrikaanse publiek se siening weerspieël nie," het Van der Bijl saamgevat.